# **Atodiad 1 - Cyfrifoldebau a Swyddogaethau Ymddiriedolwyr y Bwrdd Rheoli**

**Cynnwys**

[**Dirprwyaethau i'r Cadeirydd** 1](#_Toc189666490)

[**Dirprwyaethau i'r Dirprwy Gadeirydd** 2](#_Toc189666491)

[**Aelod Elusen** 2](#_Toc189666492)

[**Ymddiriedolwyr Elusen** 3](#_Toc189666493)

[**Cyfreithiol ac Ariannol** 3](#_Toc189666494)

[**Materion Cyflogaeth ac Adnoddau Dynol** 4](#_Toc189666495)

[**Eirioli a Chyfathrebu** 4](#_Toc189666496)

# **Dirprwyaethau i'r Cadeirydd**

Mae Ymddiriedolwyr Llenyddiaeth Cymru wedi cymeradwyo bod y materion canlynol yn cael eu dirprwyo i'r Cadeirydd:

* Cynllunio a chynnal Cyfarfodydd y Bwrdd, a drafftio agendâu i gael eu cymeradwyo gan yr Ymddiriedolwyr.
* Arwain ar sicrhau bod cyfarfodydd yn cael eu cynnal a'u cofnodi'n briodol.
* Arwain ar sicrhau bod yr Ymddiriedolwyr yn cydymffurfio â'u dyletswyddau ac y caiff Llenyddiaeth Cymru ei lywodraethu'n dda.
* Gweithredu fel llefarydd i Llenyddiaeth Cymru.
* Gweithredu fel cyswllt rhwng yr Ymddiriedolwyr a'r staff.
* Cofnodi Trafodaeth yr Ymddiriedolwyr yng Nghyfarfodydd y Bwrdd, a rhannu'r nodiadau gyda'r Ymddiriedolwyr yn unig.
* Gweithredu fel rheolwr llinell ar y Cyfarwyddwr Gweithredol a’r Cyfarwyddwr Artistig ar ran yr Ymddiriedolwyr, a chynnal Adolygiad Datblygu Perfformiad blynyddol y Cyfarwyddwr Gweithredol a’r Cyfarwyddwr Artistig.
* Ymateb ac ymchwilio i unrhyw bryderon a godir gan yr Ymddiriedolwyr drwy'r polisi Chwythu'r Chwiban.
* Unrhyw ddyletswyddau eraill fel y'u nodir yn yr Erthyglau Cymdeithasu.

## **Dirprwyaethau i'r Dirprwy Gadeirydd**

Mae Ymddiriedolwyr Llenyddiaeth Cymru wedi cymeradwyo bod y materion canlynol yn cael eu dirprwyo i'r Dirprwy Gadeirydd:

* Cadeirio o leiaf un cyfarfod Bwrdd y flwyddyn
* Cynorthwyo'r Cadeirydd neu ddirprwyo ar eu rhan ar gyfer unrhyw un o'u dirprwyaethau.
* Gweithredu fel llefarydd i Llenyddiaeth Cymru.
* Cynorthwyo'r Cadeirydd i sicrhau bod yr Ymddiriedolwyr yn cydymffurfio â'u dyletswyddau Llywodraethu a Chydymffurfio.

## **Aelod Elusen**

Mae Ymddiriedolwyr Llenyddiaeth Cymru hefyd yn Ymddiriedolwyr ac

Aelodau. Mae rhai swyddogaethau’r Bwrdd yn perthyn i rolau penodol, fel

Ymddiriedolwyr neu Aelodau, a chaiff hyn ei nodi yng nghofnodion y

cyfarfodydd Bwrdd.

Dyma’r meysydd gwaith ar ran y Bwrdd Rheoli sydd yn gyfrifoldeb i’r Ymddiriedolwyr yn eu swyddogaeth fel Aelodau’r elusen.

**Apwyntiadau'r Bwrdd Rheoli**

Mae’r rhain yn cynnwys:

* Apwyntio Ymddiriedolwyr Newydd
* Estyniadau i Gyfnodau Gwasanaeth Ymddiriedolwyr
* Diswyddo Ymddiriedolwyr
* Ymddeoliadau Ymddiriedolwyr

Darperir gwybodaeth parthed apwyntiadau, estyniadau, diswyddiadau, ac ymddeoliadau o leiaf 2 wythnos cyn cyfarfodydd y Bwrdd Rheoli. Bydd apwyntiadau, estyniadau a diswyddiadau yn destun cadarnhad trwy bleidlais mwyafrif gan y Bwrdd Rheoli.

## **Newidiadau a diwygiadau i’r dogfennau llywodraethu**

Mae newidiadau a diwygiadau i Erthyglau Cymdeithasu Llenyddiaeth Cymru yn destun cynnig arbennig ar ran Aelodau’r elusen. Mae cytuno cynnig arbennig yn ddibynnol ar gadarnhad trwy bleidlais gan 75% o holl aelodaeth y Bwrdd Rheoli. Gan fod Ymddiriedolwyr Llenyddiaeth Cymru hefyd yn gwasanaethu fel Aelodau’r elusen mae cytuno cynnig arbennig yn ddibynnol ar gytundeb 75% o’r holl Fwrdd Rheoli.

## **Trafodion a Chytundebau rhwng Llenyddiaeth Cymru â Chyfarwyddwyr y Bwrdd Rheoli, Cyflogai, a Phersonau Cysylltiedig**

Gall Llenyddiaeth Cymru gynnig cytundebau i’w Ymddiriedolwyr, Cyflogai, a Phersonau Cysylltiedig i ddarparu gwasanaethau a/neu nwyddau. Rhaid i gytundebau o’r fath fod yn destun asesiad a chytundeb gan aelodau’r Elusen.

Ceir wybodaeth bellach ym mholisïau **Caffael**, **Taliadau Ymddiriedolwyr** a **Gwrthdaro Buddiannau** Llenyddiaeth Cymru.

## **Traul asedion os diddymir Llenyddiaeth Cymru**

Os diddymir Llenyddiaeth Cymru rhaid i’r Aelodau sicrhau dyraniad ei holl asedion net:

* i wireddu ei Wrthrychau Elusennol yn uniongyrchol; neu
* trwy eu trosglwyddo i elusen neu elusennau am bwrpasau tebyg i Wrthrychau Elusennol Llenyddiaeth Cymru; neu
* trwy eu trosglwyddo i elusen neu elusennau am bwrpasau sydd yn gyson â Gwrthrychau Elusennol llenyddiaeth Cymru.

## **Ymddiriedolwyr Elusen**

Mae Ymddiriedolwyr y Bwrdd Rheoli hefyd yn Ymddiriedolwyr yr elusen, a dyma’r grŵp o unigolion sydd yn rheoli, ac sydd â’r cyfrifoldeb cyfreithiol dros, reolaeth a gweinyddiaeth y cwmni a’r elusen.

Mae canllawiau’r Comisiwn Elusennau ([The Essential Trustee](https://assets.publishing.service.gov.uk/government/uploads/system/uploads/attachment_data/file/866947/CC3_feb20.pdf)) yn nodi swyddogaethau Ymddiriedolwyr fel y ganlyn:

* Gwneud yn siŵr bod eich elusen yn cyflawni ei dibenion er budd cyhoeddus
* Cydymffurfio â dogfen lywodraethol eich elusen a’r gyfraith
* Gweithredu er lles gorau eich elusen
* Rheoli adnoddau eich elusen mewn modd cyfrifol
* Gweithredu gyda gofal a sgil rhesymol
* Sicrhau bod eich elusen yn atebol

Mae gofyn i Gyfarwyddwyr cyflawni swyddogaethau Ymddiriedolwyr fel y’u nodir yn y Ddeddf Cwmnïau 2006 (adran 170-177):

* I weithredu o fewn pwerau’r Cwmni
* I hyrwyddo llwyddiant y Cwmni
* I weithredu’n annibynnol
* I weithredu gofal rhesymol, sgil a diwydrwydd
* I osgoi unrhyw wrthdrawiadau buddiannau
* I beidio derbyn unrhyw fuddiannau gan trydydd partïon
* I ddatgan unrhyw fuddion ynghlwm gydag unrhyw drefniant neu gytundeb arfaethedig.

## **Cyfreithiol ac Ariannol** Rhaid i Gyfarwyddwyr y Bwrdd Rheoli:

* Sicrhau bod Llenyddiaeth Cymru yn gweithredu’n unol â chyfraith Cwmnïau, cyfraith Elusennau a’r Erthyglau Cymdeithasu. Mae hyn yn cynnwys cyflwyno datganiadau blynyddol a datganiadau ariannol i Dŷ’r Cwmnïau a’r Comisiwn Elusennau a chadw Cofrestrau'r Cwmni.
* Sicrhau bod Llenyddiaeth Cymru’n cydymffurfio â rheoliadau perthnasol y Comisiwn Elusennol a chyfraith Cwmnïau ac yn dilyn y Còd Llywodraethu i Elusennau.
* Gweithredu trosolwg a rheolaeth ariannol; craffu ar ddatganiadau ariannol chwarterol; trafod a chytuno cyllidebau blynyddol a cytuno ceisiadau cyllid a cynorthwyo i’w paratoi fel yn briodol.
* Sicrhau bod Llenyddiaeth Cymru’n cynnal cofnodion ariannol priodol ac yn paratoi cyfrifon archwiliedig blynyddol.
* Sicrhau bod yr holl drethi sy’n daladwy yn cael eu talu i Gyllid a Thollau Ei Mawrhydi.
* Sicrhau bod asedau Llenyddiaeth Cymru wedi’u diogelu ac yn cael eu rheoli’n dda.

# **Materion Cyflogaeth ac Adnoddau Dynol**

Mae Bwrdd Rheoli Llenyddiaeth Cymru yn gyfrifol am gyflogaeth ac adnoddau dynol y Sefydliad. Mae’r cyfrifoldeb yn cynnwys:

* Rheoli a datblygu polisïau cyflogaeth Llenyddiaeth Cymru, gan gynnwys cyfleoedd cyfartal, recriwtio, cwynion a disgyblaeth, arfarnu, absenoldeb tymor byr a thymor hir, treuliau a hyfforddiant.
* Goruchwylio’r broses o recriwtio staff uwch, cytundebau staff, ag unrhyw benderfyniadau sy’n ymwneud â materion diswyddo neu peidio adnewyddu cytundebau.
* Rheolaeth llinell y Cyfarwyddwr Artistig a’r Cyfarwyddwr Gweithredol.

# **Eirioli a Chyfathrebu**

Mae Ymddiriedolwyr y Bwrdd Rheoli yn gweithredu fel pencampwyr a chenhadwyr Llenyddiaeth Cymru. Mae hyn yn cynnwys:

* Hyrwyddo Llenyddiaeth Cymru yn y sector gyhoeddus, y sector preifat a’r trydydd sector i gryfhau ei broffil a hwyluso codi arian.
* Gweithredu fel hyrwyddwyr brwd dros Llenyddiaeth Cymru ar bob achlysur.
* Mynychu digwyddiadau Llenyddiaeth Cymru a digwyddiadau partneriaid fel pencampwr a llysgenhadon.
* Darparu gwybodaeth ac arbenigedd a allai fod o fudd i Llenyddiaeth Cymru.

Cynghorir yr holl Gyfarwyddwyr i gyfeirio at y dogfennau canlynol am wybodaeth bellach ynglŷn â’u swyddogaethau a chyfrifoldebau fel Ymddiriedolwyr elusen:

* Mae’r ddogfen **Materion ar gadw i’r Bwrdd Rheoli a chyfrifoldebau’r Cyfarwyddwyr** a **Chynllun Dirprwyo’r Bwrdd Rheoli** yn cynnig rhagor o fanylion ar gyfrifoldebau’r Bwrdd.
* Mae’r [**Essential Trustee**, canllaw y Comisiwn Elusennau](https://assets.publishing.service.gov.uk/government/uploads/system/uploads/attachment_data/file/622219/CC3_W.pdf), yn cynnig gorolwg o gyfrifoldebau a dyletswyddau Ymddiriedolwyr elusen.
* Mae’r [Cod Llywodraethu i Elusennau](https://www.charitygovernancecode.org/cy/cod-llywodraethu-i-elusennau?set_language=cy) yn cynnig arfer da ac egwyddorion llywodraethu.
* Mae’r ddogfen cyngor, **Llywodraethu, cyllid a gwydnwch elusennau:** [**15 cwestiwn y dylai ymddiriedolwyr eu gofyn**](https://www.gov.uk/government/publications/charity-trustee-meetings-15-questions-you-should-ask/3495503)yn cynnig cyngor ynglŷn â’ch rôl fel Ymddiriedolwyr.
* Am fanylion llawn rolau, cyfrifoldebau a phwerau, dylid cyfeirio at y [Ddeddf Elusennau 2011](http://www.legislation.gov.uk/ukpga/2011/25/contents), y [Ddeddf Ymddiriedolwyr 2000](http://www.legislation.gov.uk/ukpga/2000/29/contents) a’r [Ddeddf Cwmnïau 2006](http://www.legislation.gov.uk/ukpga/2006/46/contents).